Diari Oficial de la Generalitat Valenciana


Sumari del DOGV 5636, del 09-11-2007 (2007/13153)

RESOLUCIÓ de 27 de setembre de 2007, del Servici Territorial d'Energia, relativa a l'autorització administrativa i l'aprovació del projecte de l'expedient CBREDE/2006/20/12.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5636

Data del DOGV
:   09-11-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/13420


Data del document
:   27-09-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Montanejos
    * empresa privada
    * gas

RESOLUCIÓ de 27 de setembre de 2007, del Servici Territorial d'Energia, relativa a l'autorització administrativa i l'aprovació del projecte de l'expedient CBREDE/2006/20/12. [2007/13919]  
Observats errors en la resolució d'este Servici Territorial d'Energia, de 17 de setembre de 2007, per la qual s'autoritza a Repsol Butano, SA, la instal·lació de subministrament de gas canalitzat per mitjà de depòsits fixos de GLP i xarxa de distribució per al municipi de Montanejos, província de Castelló, i s'aprova el projecte d'execució, es transcriu nou text íntegre que substituïx i anul·la la mencionada resolució. Expedient CBREDE/2006/20/12.  
Vista la sol·licitud presentada per Repsol Butano, SA., amb data 7 de novembre de 2006, en el Servici Territorial d'Energia de Castelló, de la conselleria d'Infraestructures i Transport, junt amb el projecte d'autorització per a la instal·lació de subministrament de gas canalitzat per mitjà de depòsits fixos de GLP i xarxa de distribució per al nucli urbà de Montanejos a la província de Castelló, firmat per l'enginyer tècnic industrial Javier Pascual Ruiz, visat pel Col·legi d'Enginyers Tècnics Industrials de València, amb data 30 d'octubre de 2006, perquè li siga atorgada l'autorització administrativa i l'aprovació del projecte d'execució, per a la instal·lació de subministrament de gas canalitzat per mitjà de depòsits fixos de GLP i xarxa de distribució per al municipi de Montanejos província de Castelló, amb destí als habitatges.   
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998).  
Vist que en la data que es dicta esta resolució, consten justificadament acreditats davant del Servici Territorial d'Energia per part de Repsol Butano, SA., les dades referides als punts següents:  
La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
Identificació dels límits i distàncies existents de la zona objecte del dit pla, limitada l'expansió a sòl classificat com a urbà o urbanitzable amb projecte d'urbanització aprovat.  
Punts de connexió de la infraestructura de gas, el seu emplaçament geogràfic, titular i característiques que el definixen.   
Vist que Repsol Butano, SA., reunix els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés els informes tècnics emesos pel Servici Territorial d'Energia de Castelló, de la conselleria d'Infraestructures i Transport, sobre les sol·licituds presentades d'autorització administrativa i l'aprovació del projecte d'execució per a la instal·lació de subministrament de gas canalitzat per mitjà de depòsits fixos de GLP i xarxa de distribució per al municipi de Montanejos, província de Castelló.   
Vist que per aplicació de l'article 55 punt 1 apartat c) de l'esmentada Llei 34/1998, de 7 d'octubre, les instal·lacions d'emmagatzemament i distribució de gasos liquats del petroli per a subministrament per canalització requerixen autorització administrativa prèvia.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, importància, qualitat i condicions tècniques, en virtut de l'anteriorment establit i que este Servici Territorial d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Vistos el Reglament General del Servici Públic de Gasos Combustibles aprovat pel Decret 2913/1973, de 26 d'octubre (BOE de 21 de novembre), i la resta de Normes Tècniques i de Seguretat Complementàries, així com la Llei 34/1998, de 7 d'octubre, del Sector d'Hidrocarburs (BOE núm. 241 del 8 d'octubre de 1998), i en virtut d'això, este Servici Territorial d'Energia, resol:  
Únic  
Atorgar l'autorització administrativa i l'aprovació del projecte d'execució per a la instal·lació de subministrament de gas canalitzat per mitjà de depòsits fixos de GLP i xarxa de distribució per al municipi de Montanejos, a la província de Castelló les característiques principals de la qual són:  
Subjecte: Repsol Butano, SA.  
Tipus de gas: gas propà.  
Punt de connexió: dos depòsits fixos aeris de 33,50 m³, cada un.   
Zona geogràfica: nucli urbà de Montanejos. L'àrea gasificable marcada en el pla núm. 4.  
Planificació d'execució de les instal·lacions: marcada en el pla núm. 4.  
Fase I: dos depòsits de 33.500 litres, cada un, aeris, amb equip de regulació i xarxa de distribució en MPB, en la zona oest, que s'han de construir durant els dotze primers mesos.  
Fase II: xarxa de distribució en MPB, en la zona est, durant els dotze mesos següents.  
Fase III: xarxa de distribució en MPB, en la zona nord, durant els dotze mesos següents.  
Característiques de les instal·lacions:  
Dos depòsits de 33.500 litres, cada un, aeris, amb equip de regulació.  
Xarxa de distribució en MPB de tub de polietilé soterrat, amb 1.344 m amb diàmetres de 90, 63 i 40 mm i 32 o 20 mm per a les connexions.  
Pressupost del projecte presentat: 97.888 euros.  
Esta autorització administrativa s'atorga a l'empara del que disposen els articles 3.3 apartat d), i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 1.957,76 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de Castelló, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de Castelló de la conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix esta resolució.  
2. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 77 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
3. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005 d'11 de març.  
4. Les instal·lacions que s'han d'establir es faran d'acord amb el projecte tècnic d'execució presentat en el Servici Territorial d'Energia de Castelló i hauran de complir amb el reglament tècnic de distribució i utilització de combustibles gasosos, aprovat pel Reial Decret 919/2006, de 28 de juliol (BOE 04.09.06), Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE 06.12.74), i modificat per l'Orde de 26 d'octubre de 1983 (BOE 08.11.83) i la seua correcció d'errors (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
5. La determinació de les tarifes i del règim econòmic que s'apliquen per al subministrament de gas es regiran per les disposicions vigents en cada moment.  
6. Esta autorització s'atorga sense perjuí de tercers i deixa fora de perill els drets particulars.  
7. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
8. Esta autorització entrarà en vigor l'endemà de la data de la seua notificació.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador a partir de l'endemà de la notificació d'esta, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 27 de setembre de 2007.- El cap de l'Àrea d'Energia, p. d. (Resolució del director general d'Energia de 01.06.2007): Fernando Fabra Gasset.